
Okresný súd Spišská Nová Ves 4P/11/2024 7624200318 16. 05. 2024 JUDr. Miroslav Juričko ECLI:SK:OSSN:2024:7624200318.4
Rozsudok bez odôvodnenia Okresný súd Spišská Nová Ves, sudca JUDr. Miroslav Juričko, v právnej veci navrhovateľa: A. B., nar. XX.XX.XXXX, trvale bytom C. XXX, D. E. B. XXX, proti manželovi, ktorý návrh na rozvod nepodal B. B., nar. XX.XX.XXXX trvale bytom C. XXXX, XXX XX C., právne zastúpená F. G. H., advokátkou, so sídlom I. XXX, C., za účasti maloletých detí: B. B., nar. XX.XX.XXX a F. B., nar. XX.XX.XXXX, bytom u matky, zastúpené kolíznym opatrovníkom Úradom práce, sociálnych vecí a rodiny Spišská Nová Ves, v konaní o rozvod manželstva a úpravu výkonu rodičovských práv a povinností na čas po rozvode, takto rozhodol: I. Súd manželstvo A. B., J. B., nar. XX.XX.XXXX a B. B., J. F., nar. XX.XX.XXXX, uzavreté dňa 29.10.2011 v C., zapísané v knihe manželstiev K. L. C., vo zväzku X, ročník XXXX, na strane XX, pod poradovým číslom X, rozvádza. II. Súd schvaľuje rodičovskú dohodu o úprave rodičovských práv a povinnosti k mal. F. B., nar. XX.XX.XXXX a mal. B. B., nar. XX.XX.XXXX v tomto znení: Zverujú sa mal. F. B., nar. XX.XX.XXXX a mal. B. B., nar. XX.XX.XXXX na čas po rozvode do osobnej starostlivosti matky, ktorá bude maloletých zastupovať a spravovať ich majetok v bežných veciach. Otec sa zaväzuje prispievať na výživu mal. B. sumou 150,- Eur mesačne a na výživu mal. F. sumou 150 Eur mesačne vopred k rukám matky, vždy do 20-tého dňa v mesiaci, počnúc od právoplatnosti. Otec sa zaväzuje, že bude prispievať polovicou vyčíslených nákladov na všetky výdavky, ktoré súvisia so športom, vodičským oprávnením alebo iných účelných nákladov, vzťahujúcich sa na maloleté deti. Styk otca s mal. B. a mal. F. súd neupravuje. III. Žiaden z účastníkov nemá nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku).
Manžel, ktorý prijal priezvisko druhého manžela môže do troch mesiacov od právoplatnosti výroku rozsudku o rozvode prehlásiť pred orgánom povereným viesť matriku, že opäť prijíma svoje predošlé priezvisko. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

